《明福观》
宋代·王傅

泉源山下延平旷，路入松关起清爽。
飞云西峙积翠台，突兀三清六百丈。
杏花片片铺金坛，天风吹桂香漫山。
游人尽去萝月上，觉人身世非人间。

作者简介：王傅，字岩起，蓬莱（今属山东）人（《宋诗纪事补遗》卷四四）。高宗绍兴二年（一一三二），为福建路安抚司干办公事（《毗陵集》卷三《荐本路人材札子》）。历知无锡等县（《建炎以来系年要录》卷一七二）。二十六年，通判临安府，寻迁广南路提举市舶。二十九年，主管台州崇道观（同上书卷一八三）。三十年，知建州。三十一年，提举江南西路常平茶盐公事。